Τιμ Μπάρτον

Ο Τίμοθι Ουόλτερ Μπάρτον (, 25 Αυγούστου 1958), ευρέως γνωστός ως Τιμ Μπάρτον, είναι Αμερικανός σκηνοθέτης, σεναριογράφος και παραγωγός.

 Βιογραφία 

Γεννήθηκε στις 25 Αυγούστου του 1958 στο Μπέρμπανκ της Καλιφόρνια. Μύστης της φαντασίας και επηρεασμένος από τον ποιητή Έντγκαρ Άλλαν Πόε, είναι ευρέως αναγνωρισμένος ως ένας καλός αφηγητής και γραφίστας. Μερικά από τα πιο σημαντικά και γνωστά έργα του είναι Ο Σκαθαροζούμης, Ο Ψαλιδοχέρης, Χριστουγεννιάτικος Εφιάλτης, αλλά και κινηματογραφικές υπερπαραγωγές όπως: Μπάτμαν, Ο Μπάτμαν Επιστρέφει, Ο μύθος του ακέφαλου καβαλάρη, Ο Πλανήτης των Πιθήκων, Dark Shadows, Frankenweenie, Sweeney Todd: Ο Φονικός Κουρέας, Μεγάλα Μάτια και Η Αλίκη στη Χώρα των Θαυμάτων. Η τελευταία ταινία είναι η πιο επιτυχημένη του ως τώρα και μία από τις πιο εμπορικές ταινίες όλων των εποχών. Οι αγαπημένοι του ηθοποιοί είναι ο Τζόνι Ντεπ, με τον οποίο έχουν στενή φιλία και έχουν δουλέψει μαζί σε οχτώ ταινίες ως τώρα, καθώς και η πρώην σύντροφός του, Έλενα Μπόναμ Κάρτερ, με την οποία απέκτησαν δύο παιδιά.

 Προσωπική ζωή 
Ο Τιμ Μπάρτον ήταν παντρεμένος με τη Γερμανίδα καλλιτέχνη Lena Gieseke για δύο χρόνια. Έφυγε για να ζήσει με το μοντέλο και ηθοποιό Lisa Marie, η οποία έπαιξε στις ταινίες που έκανε κατά τη διάρκεια της σχέσης τους (1992-2001), κυρίως στην Ed Wood  και στη Mars Attacks!. Αργότερα, ο Τιμ Μπάρτον ανέπτυξε μια ρομαντική σύνδεση με την Αγγλίδα ηθοποιό Έλενα Μπόναμ Κάρτερ, την οποία συνάντησε κατά τη διάρκεια της μαγνητοσκόπησης της ταινίας "Ο Πλανήτης των Πιθήκων". Ο Μπάρτον και η Μπόναμ Κάρτερ έχουν δύο παιδιά: ένα γιο, τον Billy Raymond, γεννημένο στις 4 του Οκτώβρη του 2003 και μια κόρη, τη Nell, γεννημένη στις 15 Δεκεμβρίου του 2007. Ο εκπρόσωπος της Μπόναμ Κάρτερ δήλωσε τον Δεκέμβριο του 2014 ότι το ζευγάρι είχε χωρίσει, διατηρώντας ωστόσο καλές σχέσεις. Στενός φίλος του Μπάρτον είναι ο Τζόνι Ντεπ, ο οποίος είναι και νονός των δύο παιδιών του.

 Φιλμογραφία 
Ταινίες που σκηνοθέτησε
 Year Title Distributor 1985Η μεγάλη περιπέτεια του Πι-Γουή Warner Bros. 1988Ο Σκαθαροζούμης 1989Μπάτμαν 1990Ο Ψαλιδοχέρης 20th Century Fox 1992Ο Μπάτμαν Επιστρέφει Warner Bros.1994Ed WoodBuena Vista Distribution 1996Οι Αρειανοί Επιτίθενται! Warner Bros. 1999Ο μύθος του ακέφαλου καβαλάρηParamount Pictures 2001Ο Πλανήτης των Πιθήκων 20th Century Fox 2003Big FishSony Pictures Releasing 2005Ο Τσάρλι και το Εργοστάσιο Σοκολάτας Warner Bros. PicturesΗ Νεκρή Νύφη 2007Sweeney Todd: Ο Φονικός Κουρέας της Οδού Φλιτ 2010Η Αλίκη στη Χώρα των ΘαυμάτωνWalt Disney Pictures 2012Dark Shadows Warner Bros. PicturesFrankenweenie Walt Disney Pictures 2014Μεγάλα ΜάτιαThe Weinstein Company 2016Μις Πέρεγκριν: Στέγη για ασυνήθιστα παιδιά 20th Century Fox 2019Ντάμπο Walt Disney Pictures2024Σκαθαροζούμης ΣκαθαροζούμηςWarner Bros.

 Παραπομπές 

Εξωτερικοί σύνδεσμοι




Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί animators
Κατηγορία:Νικητές Inkpot Award